Document ID: 32005D0805

NÕUKOGU OTSUS 2005/805/ÜVJP,
21. november 2005,
ühismeetme 2005/556/ÜVJP (Euroopa Liidu eriesindaja nimetamise kohta Sudaani) rakendamise kohta
EUROOPA LIIDU NÕUKOGU,
võttes arvesse nõukogu 18. juuli 2005. aasta ühismeedet 2005/556/ÜVJP Euroopa Liidu eriesindaja nimetamise kohta Sudaani, (1) eriti selle artikli 5 lõiget 1 koostoimes Euroopa Liidu lepingu artikliga 14, artikli 18 lõikega 5 ja artikli 23 lõikega 2,
ning arvestades järgmist:
(1)
18. juulil 2005 võttis nõukogu vastu ühismeetme 2005/556/ÜVJP Euroopa Liidu eriesindaja (EUSR) nimetamise kohta Sudaani
(2)
21. novembril 2005 võttis nõukogu vastu otsuse 2005/806/ÜVJP ühismeetme 2005/557/ÜVJP (Aafrika Liidu missiooni Sudaani Darfuri piirkonnas toetava Euroopa Liidu tsiviil-sõjalise tegevuse kohta) (2) rakendamise kohta, millega järgnevaks 6-kuuliseks ajavahemikuks määrati kindlaks ühismeetme 2005/557/ÜVJP (3) II jaotise rakendamisega seotud kulude katmiseks mõeldud uus lähtesumma.
(3)
Sellest tulenevalt peaks nõukogu otsustama lähtesumma suuruse ühismeetme 2005/556/ÜVJP jätkamiseks järgneval 6-kuulisel ajavahemikul.
(4)
ELi eriesindaja täidab oma volitusi olukorras, mis võib halveneda ja kahjustada Euroopa Liidu lepingu artiklis 11 sätestatud ÜVJP eesmärke,
ON VASTU VÕTNUD KÄESOLEVA OTSUSE:
Artikkel 1
Ühismeetme 2005/556/ÜVJP jätkamisega ajavahemikul 18. jaanuarist kuni 17. juulini 2006 seotud kulude katmiseks mõeldud lähtesumma on 600 000 EUR.
Artikkel 2
Käesolev otsus hakkab kehtima selle vastuvõtmise päeval.
Kulutusi rahastatakse alates 18. jaanuarist 2006.
Artikkel 3
Käesolev otsus avaldatakse Euroopa Liidu Teatajas.
Brüssel, 21. november 2005

Labels: 9
18
15
5